open-index/open-wikipedia-markdown huggingface dataset:
Kalvária (Banská Bystrica)

**Banskobystrická kalvária ** sa nachádza na severovýchodnom úpätí vrchu Urpín na okraji Banskej Bystrice. Tvorí ju 8 kaplniek krížovej cesty, Kaplnka sv. Kríža a lipová aleja.

## História
Vznik prvých stavieb sa datuje do druhej polovice 17. storočia (historické pramene hovoria o roku 1689 ), kedy do Banskej Bystrice prišli pátri z rehole Spoločnosti Ježišovej, ktorí sa výrazne pričinili o obrodenie katolíckej viery na tomto území. Obyvatelia mesta začali Kalváriu stavať v rokoch 1712-1713 a to Kaplnku Božieho hrobu s malým nádvorím ako vďaku zato, že prežili morovú epidémiu v roku 1710. Väčšia oprava Kalvárie bola zrealizovaná v rokoch 1902-1903, ktorá rozšírila Kalváriu o kamenný podstavec so železným krížom, plastikou ukrižovaného Krista a postavami Panny Márie, sv. Jána a Márie Magdalény pod krížom.

Duchovnú správu nad Kalváriou majú na starosti pátri z Rádu bosých karmelitánov.

## Referencie

## Externé odkazy
* Oficiálna stránka kalvárie
* Putovanie po slovenských Kalváriách LII - Banská Bystrica – lisinovic.blog.sme.sk

Banská Bystrica
Kategória:Urpín
Kategória:Uhlisko (Banská Bystrica)
Fring

**Fring** je peer-to-peer mobilná VoIP internetová telefónna sieť založená Avi Shechterom, vedúcim CEO siete ICQ a viceprezidentom AOL, sponzorovaná Boaz Zilbermanom a Alexom Nerstom. Fring umožňuje používateľom rozhovor a chat v sieťach ICQ, Google Talk, MSN Messenger/Windows Live Messenger, AIM, Yahoo! Messenger. Fring bol založený v Izraeli a má zastúpenie v Taliansku, Veľkej Británii, Taiwane a Nemecku.

Kategória:Komunikačný softvér
Newcastle upon Tyne

**Newcastle upon Tyne** (často skrátene *Newcastle*) je mesto a metropolitný distrikt grófstva Tyne and Wear v regióne North East England a historické grófstvo Northumberlandu. Nachádza sa na brehu rieky Tyne 13 km od Severného mora. 

## Dejiny

V tejto oblasti sa v minulosti nachádzalo rímske sídlo s názvom *Pons Aelius*. Názov Newcastle je odvodený od hradu, ktorý dal v roku 1080 postaviť Róbert III. Curthose, najstarší syn Viliama I. Dobyvateľa. Mesto v 12. storočí nadobudlo význam ako pevnosť na obchodnej ceste do Škótska. Obchodovalo sa tu s vlnou a neskôr bolo mesto centrom ťažby uhlia. V 16. storočí bol v meste založený prístav a lodenice, ktoré patrili medzi najväčšie na svete. Na konci 20. storočia priemysel v meste upadol a v súčasnosti je mesto centrom obchodu a kultúry. Známym je najmä pre svoj nočný život.

## Referencie

## Iné projekty
.


Kategória:Mestá v Anglicku
Kategória:Prístavné mestá Severného mora
Kategória:Tyne and Wear
Kategória:Univerzitné mestá v Anglicku
Felix Bernstein

**Felix Bernstein** (* 24. február 1878, Halle, Nemecko - † 3. december 1956, Zürich, Švajčiarsko) bol nemecký matematik a študent Georga Cantora. Je známy predovšetkým vďaka tzv. Cantorovej-Bernsteinovej vete (1897), základnému výsledku v teórii množín. Zaoberal sa tiež matematickými princípmi genetiky, kde v roku 1924 objavil zákonitosť v dedičnosti krvných skupín. 

Narodil sa v Nemecku, v roku 1934 emigroval do USA. Po druhej svetovej vojne sa vrátil do Európy a v roku 1956 zomrel na rakovinu v Zürichu, vo Švajčiarsku.

Kategória:Nemeckí matematici
Kategória:Matematici židovského pôvodu
Kategória:Osobnosti zo Saska-Anhaltska
Kategória:Absolventi Univerzity v Göttingene
Natan Osipovič Bernštejn

**Natan Osipovič Bernštejn** (* 1836, Brody, Ukrajina, vtedy Rakúsko – † 29. január 1891, Odesa) bol ruský fyziológ a lekár.

Študoval na Moskovskej univerzite. Získal docentúru a neskôr aj profesúru na Novorosijskej univerzite v Odese. Bol otcom matematika Sergeja Bernštejna a psychológa a psychiatra Alexandra Bernštejna. 

Kategória:Narodenia v 1836
Kategória:Úmrtia v 1891
Kategória:Ruskí fyziológovia
Kategória:Ruskí lekári
Kategória:Lekári židovského pôvodu
Kategória:Ruské osobnosti židovského pôvodu
Cantorova-Bernsteinova veta

**Cantorova-Bernsteinova veta** alebo **Cantorova-Bernsteinova-Schröderova veta** alebo **Schröderova-Bernsteinova veta** je matematická veta, základný výsledok v oblasti teórie množín, pomenovaný po matematikoch Georgovi Cantorovi, Felixovi Bernsteinovi a Ernstovi Schröderovi. Veta hovorí, že ak existujú injektívne zobrazenia *f* : *A* → *B* a *g* : *B* → *A* medzi množinami *A* a *B*, potom existuje aj bijektívne zobrazenie *h* : *A* → *B*.

Ekvivalentná formulácia tejto vety je: nech *A*, *B* sú množiny, pričom platí |*A*| ≤ |*B*| a zároveň |*B*| ≤ |*A*|. Potom platí |*A*| = |*B*|.

## Externé odkazy
* Cantorova-Bernsteinova veta 

Kategória:Teória množín
Figueroa

**Figueroa** môže byť:
* miesto:
** argentínsky department, pozri Figueroa (department)
** pohorie v americkom štáte Kalifornia, pozri Figueroa (pohorie)

* Osoba:
** argentínsky prezident, pozri José Figueroa Alcorta

* Iné:
** 30 míľ dlhá ulica v Los Angeles v Kalifornii, pozri Figueroa (ulica)
RTL Television

thumb|Sídlo RTL v Kolíne nad Rýnom
**RTL Television** (staršie *RTL plus*; často skrátene *RTL*) je nemecká súkromná televízna stanica so sídlom v Kolíne nad Rýnom. Stanicu vlastní RTL Group. V skupine divákov vo veku 14-49 rokov je to najsledovanejšia televízna stanica v Nemecku

Stanica začala vysielanie z Luxemburgu 2. januára 1984 o 17:27 ako druhá súkromná televízia (prvá bola Sat.1) pre Nemecko pod názvom *RTL Plus*. 1. januára 1988 sa stanica presťahovala z Luxemburgu do Kolína nad Rýnom s pobočkou v Mníchove.

Vysielanie stanice sa skladá z mixu televíznych show, infotainmentu, talkshow, filmov, seriálov, mydlových opier, športových prenosov a ďalších formátov.

## Referencie

## Iné projekty

## Externé odkazy
* Oficiálna stránka

Kategória:Televízne.sk/CZ 
* Yo no stanice v Nemecku
Hell Awaits

***Hell Awaits*** je druhý štúdiový album od americkej thrashmetalovej skupiny Slayer. Vydaný bol v roku 1985 cez Metal Blade Records. 

## Nahrávanie
Keďže predošlý album *[[Show No Mercy]]* dosiahol pomerne veľký úspech so 40 000 predanými kópiami, producent Brian Slagel požiadal o ďalšiu nahrávku. Slagel si najal producenta Rona Faira, ktorý pracoval pre Chrysalis Records. S metalovými hudobníkmi bol veľmi neskúsený a keď ich videl hrať v štúdiu povedal: „Wow, títo chlapci sú veľmi nahnevaní.“ Rozpočet organizoval Slagel, Eddie Grundman mal na starosti audio-mastering a Bill Metoyer, ktorý pracoval aj na starších materiáloch, bol zvukový inžinier. 

## Zoznam skladieb
# „Hell Awaits“ (Kerry King, Jeff Hanneman) - 6:12
# „Kill Again“ (Kerry King, Jeff Hanneman) - 4:53
# „At Dawn They Sleep“ (Tom Araya, Kerry King, Jeff Hanneman) - 6:16
# „Praise Of Death“ (Kerry King, Jeff Hanneman) - 5:17
# „Necrophiliac“ (Kerry King, Jeff Hanneman) - 3:43
# „Crypts Of Eternity“ (Tom Araya, Kerry King, Jeff Hanneman) - 6:37
# „Hardening Of The Arteries“ (Jeff Hanneman) - 3:57

## Zostava
* Tom Araya - vokály, basgitara
* Kerry King - gitara
* Jeff Hanneman - gitara
* Dave Lombardo - bicie

## Referencie

Kategória:Albumy skupiny Slayer
Kategória:Hudobné albumy z 1985
Burger King

náhľad|Burger King v USA
náhľad|Krajiny, kde má prevádzky Burger King
**Burger King** (BK) je celosvetový reťazec reštaurácií rýchleho občerstvenia, ktorý sa špecializuje na veľké, na ohni grilované hamburgery. Prvá reštaurácia bola otvorená 4. decembra 1954 v Miami na Floride v USA. V Austrálii je spoločnosť prevádzkovaná pod značkou Hungry Jack's. Dnes prevádzkuje Burger King 17,796 reštaurácií vo viac než 74 krajinách sveta.

Hlavným produktom je burger Whopper, ktorý sa predáva aj v iných variantoch od najmenšieho Whopper Junior až po Triple Whopper. Skladá sa z grilovaného mletého hovädzieho mäsa v žemli posypanej sezamovými semiačkami s majonézou, zeleninou a inými prísadami.

Na Slovensku bola prvá reštaurácia Burger King otvorená 26. marca 2010 v obchodnom centre Eurovea v Bratislave a neskôr v bratislavskom Poluse (dnes VIVO!) a v žilinskom Auparku a krátko na to zatvorená, následne spoločnosť odišla zo slovenského trhu.

Svoju prvú prevádzku od predošlého odchodu zo Slovenska, otvorila v bratislavskom obchodnom centre Bory Mall, spoločnosť AmRest. Druhá v poradí sa usadila v obchodnom centre Avion a tretia bratislavská pobočka je v Auparku. Prvá prevádzka Burger Kingu mimo Bratislavy, je v obchodnom centre Aupark v Košiciach. Prvá DRIVE THRU reštaurácia na Slovensku bola otvorená 7. marca 2022 pri obchodnom centre Eperia v Prešove.

V súčasnosti má Burger King na Slovensku 4 prevádzky v Bratislave a po jednej v Košiciach, Prešove, Liptovskom Mikuláši a vo Zvolene. Posledné tri spomenuté majú aj možnosť objednávky priamo z auta, tzv. Drive Thru.

## Referencie

## Iné projekty

Kategória:Potravinárske podniky USA
Kategória:Reštaurácie
Kategória:Rýchle občerstvenie
Whopper

thumb|Whopper

**Whopper** je názov hamburgera, hlavného produktu reťazca reštaurácií rýchleho občerstvenia Burger King.

Pôvodný Whopper obsahuje grilované štvrťlibrové hovädzie mäso, žemľu so sezamovým semiačkom, majonézu, hlávkový šalát, paradajky, uhorky, kečup a nahrubo nakrájanú cibuľu. Voliteľnými prísadami môže byť americký syr, slanina, horčica alebo papričky jalapeño.

Whopper vytvoril v roku 1957 zakladateľ firmy *Burger King* James McLamore a predával ho za 37 centov.

## Iné projekty

## Zdroj

Kategória:Rýchle občerstvenie
RTL

**RTL** môže byť:
*skrátene:
**RTL Group (vlastník viacerých súkromných televízií v Európe) 
**RTL Television (súkromná nemecká televízna stanica, patriaca do RTL Group) 
*druh zapojenia digitálnych (tiež logických) obvodov, pozri rezistorovo-tranzistorová logika
Mere Christianity

**Mere Christianity** (doslova *K jadru kresťanstva*) je klasické dielo kresťanskej apologetiky autora C.S. Lewisa. Kniha bola preložená do desiatok svetových jazykov.

Obsah knihy mal pôvodne formu rozhlasových relácií vysielaných v rokoch 1941-1943 na BBC. Pretože vysielanie malo veľký úspech, Lewis svoje prejavy prepísal, rozšíril do knižnej formy a vydal ich knižne najprv ako tri knihy: *Broadcast Talks* ("Rozhovory", 1942), *Christian Behavior* ("Kresťanské správanie", 1943) a *Beyond Personality* ("Za osobnosťou", 1944); neskôr v roku 1952 ako jednu knihu pod názvom *Mere Christianity*. 

Kniha je populárnou a vysoko cenenou obhajobou a výkladom  kresťanstva. C.S. Lewis v nej  osvetľuje základy kresťanskej viery spoločné všetkým veľkým kresťanským vyznaniam. Začína argumentáciou a vysvetľovaním ľudskej prirodzenosti, po nej prechádza k základom kresťanskej vierouky, pokračuje základnými morálnymi otázkami a končí pri zložitejších teologických témach ako sú témy typu Najsvätejšej Trojice, vtelenia a vzkriesenia.

## Referencie


## Zdroj

Kategória:Clive Staples Lewis
Kategória:Knihy z 1952
Anton I. Grasalkovič

Gróf **Anton I. Grasalkovič** (staršie *Anton Grassalkovich*, *Anton Grassalkovics*; latinsko-maďarský prídomok *de [[Kmeťovo|Gyarak]]*; * 6. marec 1694, Mojmírovce – † 1. december 1771, Čemer, Maďarsko) bol uhorský šľachtic a politik. Podľa neho je pomenovaný Grasalkovičov palác v Bratislave.

Narodil sa v chudobnej zemianskej rodine baróna Jána Grasalkoviča (*1656 - † 1716) a jeho manželky Zuzany Egresdy (*1666 – † 30. júl 1724). Jeho otec pôsobil ako správca Beckovského hradu. Zastával funkcie vysokého uhorského hodnostára, kráľovského personalis, strážcu uhorskej kráľovskej koruny, predsedu uhorskej kráľovskej komory, kráľovského hlavného koniara a bol aj županom Novohradskej a Aradskej stolice. Reformoval činnosť uhorskej komory. Získal bohatstvo a tým zo svojho rodu urobil jeden z najvýznamnejších rodov v Uhorsku.

## Poznámky


## Referencie

## Pozri aj
* Anton II. Grasalkovič

## Iné projekty

## Externé odkazy
* Rodokmeň rodu Grasalkovič na genealogy.euweb.cz

Kategória:Uhorskí šľachtici
Anton I.
Kategória:Osobnosti z Mojmíroviec
Kategória:Slovenskí šľachtici
Kategória:Uhorskí politici
Anton Grasalkovič

**Anton Grasalkovič** (staršie *Anton Grassalkovich*) môže byť:
* Anton I. Grasalkovič
* Anton II. Grasalkovič
* Anton III. Grasalkovič

Grasalkovič, Anton
Peter Németh

**Peter Németh** (* 14. september 1972) je bývalý slovenský futbalový reprezentant. Hrával na pozícií stredopoliara.

Je odchovancom prievidzského futbalu, v klube Baník Prievidza hrával do roku 1996. Stal sa oporou mužstva, ktoré hrával najvyššiu ligu. Po zostupe tímu odohral nasledujúcu sezónu (1996-97) v drese MŠK Žilina, po jej konci menil dres. Stal sa hráčom Interu Bratislava, kde pôsobil aj nasledujúce tri roky. Tu sa okolo trénera Jozefa Bubenka sformoval víťazný tím, v drese ktorého získal Németh titul aj pohár v roku 2000.

Po tomto úspechu sa rozhodol pôsobiť v zahraničí, konkrétne v českom klube Baník Ostrava. Németh bol kapitánom tímu a celkovo za Ostravu odohral 26 ligových zápasov. Klub dosahoval na začiatku horšie výsledky, zachránil sa však v Gambrinus lige. Németh po sezóne hosťoval v nemeckom druholigovom tíme Eintracht Frankfurt, v ktorého drese vyhral druhú bundesligu. Sezónu 2002-03 odohral na Slovensku v drese Laugaricia Trenčín. Od roku 2003 je jeho meno späté s nemeckým klubom Sportfreunde Siegen. Hrával pod vedením trénera Jána Kociana a vybojoval s klubom postup do druhej nemeckej bundesligy. 

V sezóne 2008-09 bol trénerom Siegenu, po sezóne bol odvolaný. Od začiatku sezóny 2009-10 hral opäť aktívne futbal, hrával za regionálny klub SpVg Bürbach. Absolvoval trénerské stáže v Slovane Bratislava a holandskom FC Groningen. Od októbra 2009 sa vrátil na lavičku Siegenu, tentokrát ako spolutréner Roba Delahaijeho. Ten bol v marci 2010 odvolaný a tak sa Németh opäť stal na krátky čas hlavným trénerom mužstva.

## Úspechy
* Slovenská liga: 2000
* Slovenský pohár: 2000
* 2. Bundesliga - víťaz: 2002
* Futbalista roka: 10. miesto: 1998

## Referencie

## Externé odkazy
* Peter Németh na stránke transfermarkt.de
* Peter Németh  na stránke worldfootball.net
* Peter Németh na stránke national-football-teams.com

Kategória:Narodenia v 1972
Kategória:Slovenskí futbalisti
Kategória:Hráči FK Baník Prievidza
Kategória:Hráči MŠK Žilina
Kategória:Hráči FK Inter Bratislava
Kategória:Hráči FC Baník Ostrava
Kategória:Hráči FK AS Trenčín
Kategória:Hráči Eintracht Frankfurt
Kategória:Žijúci ľudia
CHK Avtomobilist

**Avtomobilist Jekaterinburg** (rus. *Автомобилист Екатеринбург*) je ruský hokejový klub, účastník KHL.

## Informácie o klube

Hokejový klub Avtomobilist Jekaterinburg bol založený v roku 2006. Pod názvom Avtomoblist Jekaterinburg od roku 1992 odohral v ruskej najvyššej súťaži štyri sezóny. Po sezóne 1995/1996 Avtomobolist z hokejovej mapy zmizol. Namiesto neho pôsobil v meste tím Dinamo – Energia Jekaterinburg. Avtomobilist sa podarilo obnoviť po zániku Dinamo – Energia Jekaterinburg v roku 2006. Svoje domáce zápasy hrá v aréne KRK Uralec s kapacitou 4 756 divákov. Nasledujúce sezóny hral klub druhú najvyššiu ruskú súťaž. Od sezóny 2009/2010 pôsobí mužstvo v momentálne najlepšej európskej lige KHL. V premiérovej sezóne sa Jekaterinburg dostal z ôsmeho miesta na východe do play-off, ale v 1. kole ho porazil klub Salavat Julaev Ufa, ktorému podľahol 3:1 na zápasy. V ďalších dvoch ročníkoch sa Jekaterinburg do play-off neprebojoval. V sezóne 2010/2011 obsadil vo východnej konferencii 10 miesto a o rok neskôr posledné dvanáste miesto. V súčasnej sezóne vedie Avtomobilist tréner Andrej Šajanov. Historicky najproduktívnejším hráčom Avtomobilistu je Andrej Subbotin, ktorý má v 349 zápasoch na konte 186 bodov. So slovenských hokejistov pôsobili v klube okrem Špirka a Mezeia aj Tomáš Slovák (2009 – 2011), Miroslav Lažo a Michal Sersen (2010/2011).

## Externé odkazy
* Avtomobilist - Oficialna webstránka  (rusky)


Kategória:Šport v Jekaterinburgu
Jekaterinburg, Avtomobilist
Kategória:Kontinentálna hokejová liga
CHK Torpedo Nižnij Novgorod

**Torpedo Nižnij Novgorod** (rus. *Торпедо Нижний Новгород*) je ruský hokejový klub, účastník KHL.

Klub hrá v meste Nižnij Novgorod a bol založený v roku 1946. Domáce zápasy hráva na štadióne s názvom Narodnyj dvorec sporta profsajuzov pre 5600 divákov. Počas obdobia socializmu sa volal Torpedo Gorkij a v roku 1961 získal druhé miesto v sovietskej lige.

## Externé odkazy
* Avtomobilist - Oficialna webstránka (rusky)


Torpedo
Nižnij Novgorod, Torpedo
Nižnij Novgorod, Torpedo
Brnianske výstavisko

thumb|Pavilón Z brnianskeho výstaviska
**Brnianske výstavisko** () je najvýznamnejší český výstavný areál, nachádzajúci sa zhruba 2 km od centra Brna na ľavom brehu rieky Svratky v mestskej časti Brno-střed, v katastrálnom území Pisárky. Areál patrí spoločnosti *BVV Veletrhy Brno*, ktorá tu v priebehu celého roka prevádzkuje výstavy, prehliadky, koncerty a rôzne ďalšie akcie. Stavba areálu začala v roku 1927 a trvala 14 mesiacov. Prevádzka výstaviska bola zahájená 26. mája 1928.

## Referencie

## Iné projekty

## Externé odkazy
* Oficiálne stránky

Kategória:Brno
Kategória:Kultúrne pamiatky v okrese Brno-město
Kategória:Výstaviská
Výstavisko
Abigail

**Abigail** môže byť:
* ženské meno, pozri Abigail (meno)
* biblická postava:
** sestra kráľa Dávida, pozri Abigail (sestra Dávidova)
** manželka kráľa Dávida, pozri Abigail (manželka Dávidova)
* austrálska herečka, pozri Abigail (herečka)
* štúdiový album skupiny King Diamond, pozri Abigail (album)
Janusz Kurtyka

**Janusz Kurtyka** (* 13. august 1960, Krakov, Poľsko – † 10. apríl 2010, Pečorsk, Rusko) bol poľský historik a od 29. decembra 2005 druhý prezident Inštitútu národnej pamäti (*Instytut Pamięci Narodowej*). Ako historik v Poľskej akadémií vied sa od roku 1985 špecializoval na poľskú stredovekú a  komunistickú históriu.

## Náhle úmrtie

Zomrel na palube lietadla spolu s poľským prezidentom Lechom Kaczyńskym  počas pristávania v Ruskom meste Pečorsk v Smolenskej oblasti, keď sa lietadlo zachytilo o stromy.

## Referencie

## Iné projekty

## Zdroj
* 

Kategória:Osobnosti z Krakova
Kategória:Poľskí historici
Kategória:Obete leteckých nehôd
Otoskleróza

**Otoskleróza** je ochorenie vnútorného ucha, pri ktorom dochádza k abnormálnemu rastu kostí v blízkosti stredného ucha. Otoskleróza môže spôsobovať *prevodovú poruchu sluchu*, kedy sa kvôli sklerotizácii kostí postupne zhoršuje prenos zvuku do vnútorného ucha, a tiež *percepčnú poruchu sluchu*, pri ktorej dochádza k postihnutiu aj vnútorného ucha. To môže mať za následok stratu sluchu.

Choroba postihuje približne 0,5% populácie, pričom viac postihuje príslušníkov europoidnej rasy ako príslušníkov negroidnej a mongoloidnej rasy. Častejšie postihuje ženy. Otoskleróza sa najčastejšie objavuje u ľudí v strednom veku, no môže postihnúť aj mladších ľudí.

## Referencie

## Zdroj
* 

Kategória:Choroby ucha a hlávkového výbežku
Kategória:Otorinolaryngológia
Zbernicová topológia siete

náhľad|Schéma zbernicovej topológie

**Zbernicová topológia** (ang. *Bus topology*) je spôsob zapojenia počítačov do počítačovej siete. Spojenie sprostredkováva jediné prenosové médium (zbernica), ku ktorému sú pripojené všetky uzly siete (koncové počítače).

Zbernica je jednoduché zapojenie, má nízke zriaďovacie náklady, ale má aj nevýhody. Problém nastane, keď chcú dva klienty na sieti vysielať v rovnakej chvíli, vtedy vzniká kolízia. Vzhľadom na to, že sa táto situácia stáva veľmi často, musia mať systémy, ktoré používajú k vzájomnej komunikácii zbernicovú topológiu implementovanú schému, ktorá zabezpečí, že takéto kolízie nenastanú. V počítačových sieťach sa používa tzv. systém náhodného prístupu (CSMA), ktorý sa snaží kolíziám predchádzať a v prípade, že nastanú, tak ich rieši.

## Výhody a nevýhody zbernicovej topológie
### Výhody
* Jednoduchá realizácia a ľahké rozšírenie už existujúcej siete.
* Nevyžaduje veľké množstvo káblov, ako napr. hviezdicová sieť.
* Všetky zariadenia sú navzájom prepojené a teda spolu komunikujú.
* Je vhodná pre malé alebo dočasné siete, ktoré nevyžadujú veľkú rýchlosť prenosu.
* Koaxiálny kábel je na oboch koncoch zakončený impedančný prispôsobením.
* Nízka zriaďovacia cena

### Nevýhody
* Komplikované odstraňovanie chýb, problematické lokalizovanie poruchy vedenia.
* Obmedzená dĺžka káblu a počtu staníc.
* Ak nastane nejaký problém s káblom, prestane fungovať celá sieť.
* Výkon celej siete značne klesá pri väčšom počte staníc alebo pri veľkej prevádzke.
* Malá prenosová rýchlosť. 

## Pozri aj
* Hviezdicová topológia
* Prstencová topológia
* Stromová topológia

## Zdroj
* 

Kategória:Topológie počítačových sietí
Maria Kaczyńská

**Maria Helena Kaczyńská** (; * 21. august 1942, Machowo, Poľsko – † 10. apríl 2010, Pečorsk, Rusko) bola manželka bývalého poľského prezidenta Lecha Kaczyńskeho a od roku 2005 až do jej náhleho úmrtia v roku 2010 „Prvá dáma Poľska“ (poľ. *Pierwsza dama Polski*).

## Náhle úmrtie

Zomrela spolu so svojim manželom vtedajším prezidentom Poľska Lechom Kaczyńskym pri leteckej havárii počas pristávania v ruskom meste Pečorsk v Smolenskej oblasti , keď sa lietadlo zachytilo o stromy.

## Referencie

## Iné projekty

Kategória:Prvé dámy Poľska
Kategória:Obete leteckých nehôd
Kategória:Nositelia Radu Vitolda Veľkého
Prstencová topológia siete

thumb|Zapojenie počítačov v prstencovej siete.

**Prstencová topológia** označuje v počítačových sieťach pojem zapojenia, v ktorom je jeden uzol pripojený k ďalším dvom uzlom tak, že vytvoria kruh (prstenec). **Prstencová topológia** je menej efektívna a pomalšia ako hviezdicová sieť, pretože v nej musia dáta prejsť cez veľké množstvo uzlov a aj počítačov, kým sa dostanú k cieľu. Napríklad ak má daná prstencová sieť osem počítačov, musia dáta z prvého počítača prejsť na štvrtý počítač cez počítače dva a tri (PC 1 → PC 2 → PC 3 → PC 4). Môžu ísť aj opačným smerom; vtedy je potrebné prejsť z prvého počítača cez ôsmy, siedmy, šiesty, piaty na štvrtý (PC 1 → PC 8 → PC 7 → PC 6 → PC 5 → PC 4). Nevýhoda prstencovej topológie tiež spočíva v tom, že ak skolabuje jeden uzol, tak skolabuje celá sieť, pretože k funkčnosti siete je potrebné, aby bol v poriadku celý okruh.

Prstencová topológia sa využíva v sieťach Token Ring a FDDI.

## Výhody a nevýhody prstencovej topológie
### Výhody
* Prenos dát je relatívne jednoduchý, pretože pakety sa posielajú jedným smerom.
* Pridanie ďalšieho uzlu má iba malý dopad na šírku pásma.
* Nevznikajú kolízie.
* Náklady sú menšie ako pri hviezdicovej topológii.

### Nevýhody
* Dáta musia prejsť cez každý počítač medzi odosielateľom a príjemcom, čo zväčšuje dobu trvania prenosu.
* Ak sa pokazí jeden uzol, pokazí sa s ním aj celá sieť a dáta nemôžu byť správne prenášané.
* Je ťažké nájsť a odstrániť chybu.
* Pretože sú všetky stanice navzájom prepojené, musí sa kvôli pridaniu nového uzlu dočasne vypnúť celá sieť.

## Pozri aj
* Hviezdicová topológia
* Zbernicová topológia
* Stromová topológia

## Zdroj
* 

Kategória:Topológie počítačových sietí
Sakkársky zoznam kráľov

**Sakkársky zoznam kráľov** je súbor mien 58 kráľov starovekého Egypta na stene súkromnej hrobky kňaza a *„predstaveného všetkých prác na kráľovských monumentoch“* Cunereja z obdobia vlády Ramesseho II. (okolo 1279 – 1213 pred Kr.). Objavená bola roku 1861 na starovekom pohrebisku pri dedine Sakkára v Egypte.

Zoznam obsahuje 58 kráľovských mien, od Adžiba (1. dynastia) po Ramesseho II. (19. dynastia) v opačnom poradí. Opomína Prvé prechodné obdobie, *„vládcov [[Druhé prechodné obdobie|Druhého prechodného obdobia]], [[Hyksósovia|Hyksósov]] a tých panovníkov …, ktorí boli spätí s kacírskym [[Achnaton]]om“*. Kartuše s menami, z ktorých sa zachovalo len 47, sú značne poškodené. Počet vládcov, ktorých zoznam spomína, nie je kompletný, napr. uvádza len dvoch faraónov 1. dynastie. Na niektorých miestach zoznamu nie sú panovníci správne chronologicky zaradení. Zoznam sa dnes nachádza v Egyptskom múzeu v Káhire.

## Zoznam panovníkov
V zozname je spodný a vrchný rad mien spojený do jednej tabuľky. V nej je poradové číslo (**#**), transliterácia mena panovníka z nápisu, jeho prepis, ustálené meno a príslušná dynastia (**D**).

## Poznámky

## Referencie

## Literatúra
* 
* 
* 
* 
* 
* 

## Zdroj
* 

## Pozri aj
* Abydoský zoznam kráľov
* Karnacký zoznam kráľov
* Manehtov zoznam kráľov
* Palermská doska
* Turínsky zoznam kráľov

Kategória:Staroegyptské kráľovské zoznamy
Kategória:Egyptské papyrusy
Bronisław Komorowski

**Bronisław Maria Komorowski** (IPA: ) (* 4. jún 1952, Oborniki Śląskie, Poľsko) je poľský politik a historik, v rokoch 20102015 prezident Poľska.

Počas PĽR pôsobil v demokratickej opozícii, v rokoch 1990/91 a 1992/93 zástupca ministra národnej obrany, v rokoch 19912010 poslanec Sejmu, v rokoch 2000/01 minister národnej obrany, v rokoch 20052007 podpredseda Sejmu, v rokoch 20072010 predseda Sejmu. Po tragickej smrti prezidenta Lecha Kaczyńskeho pri leteckej havárii 10. apríla 2010 sa stal v zmysle ústavy zastupujúcim prezidentom Poľska. 4. júla 2010 bol zvolený za prezidenta Poľska. Funkcie sa ujal 6. augusta 2010. V roku 2015 znova kandidoval na prezidenta – prehral ale v druhom kole prezidentských volieb s Andrzejom Dudom.

## Referencie

Poľskí politici
Kategória:Prezidenti Poľska
Kategória:Absolventi Varšavskej univerzity
Kategória:Politici Občianskej platformy
Kategória:Poslanci Sejmu (3. republika)
Kategória:Ministri obrany Poľska
Kategória:Maršalkovia Sejmu (3. republika)
Kategória:Osobnosti z Dolnosliezskeho vojvodstva
Kategória:Rytieri veľkokríža Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Nositelia veľkokríža Radu čestnej légie
Kategória:Nositelia Radu troch hviezd
Fakulta elektrotechniky a informatiky

**Fakulta elektrotechniky a informatiky** môže byť:
* Fakulta elektrotechniky a informatiky Slovenskej technickej univerzity v Bratislave
* Fakulta elektrotechniky a informatiky Technickej univerzity v Košiciach
Košická dohoda

**Košická dohoda** bola dohodou z roku 1384, podľa ktorej nastúpila na poľský trón mladšia dcéra uhorského kráľa Ľudovíta Veľkého Hedviga z Anjou (ako poľská kráľovná Hedviga I.). 

Na uprázdnený poľský trón po Ľudovítovi I. mal pôvodne nastúpiť snúbenec jeho staršej dcéry Márie z Anjou Žigmund Luxemburský. Mária však bola korunovaná za uhorskú kráľovnú a regentkou počas jej neplnoletosti sa stala kráľovná vdova Alžbeta Kotromanićová. Poľská šľachta odmietla prijať Žigmunda za svojho kráľa, ale bola ochotná rokovať o prijatí Máriinej mladšej sestry Hedvigy na poľský trón. Podmienkou bolo jej trvalé zdržiavanie sa v Poľsku. Po predchádzajúcich rokovaniach v máji a júni 1384 došlo v Košiciach k dohode medzi oboma stranami, ktorú sprostredkoval vplyvný rod Gorjanských (Mikuláš I. Gorjanský bol radcom kráľovny-regentky Alžbety).

Hedvigu z Anjou korunovali v Krakove 15.októbra 1384. Napriek svojmu predchádzajúcemu zasnúbeniu s Viliamom Rakúskym bola po korunovácii z politických dôvodov nútená sa zosobášiť s litovským veľkokniežaťom Jogailom, od roku 1386 poľským kráľom Vladislavom II. Jagelom. Dynastia Jagelovcov vládla v Poľsku nepretržite do roku 1572.

## Zdroje
* *Dejiny Slovenska I: (do roku 1526)*. 1. vyd. Bratislava: Veda, 1986. s. 319
* 

Kategória:Dejiny Košíc
Kategória:Dejiny Uhorska
Gjance

thumb
**Gjance** (, občas *Gyangtse* či *Gyangdzê*; tibetsky རྒྱལ་རྩེ་, Wylie *rgyal rtse*; čínsky 江孜镇) je mesto v Tibetskej autonómnej oblasti, štvrté najväčšie mesto v Tibete vôbec (po Lhase, Žikace a Čhamdu).

Mesto má približne 8000 obyvateľov a leží v nadmorskej výške približne  Nachádza sa asi  juhozápadne od Lhasy na ceste spájajúcej Káthmandu, Nepál a Lhasu. Dominantu mesta tvorí pevnosť, ktorá bola postavená v roku 1390. Počas Younghusbandovej expedície (1903–1904) pevnosť obsadili Briti a potom, čo Tibet podpísal s Britmi zmluvu, bola v Gjance zriadená britská obchodná kancelária. 

Mesto bolo značne poškodené v dobe kultúrnej revolúcie.

## Referencie


## Iné projekty

## Externé odkazy
* Malé mesto s veľkým chrámom 

## Zdroj

Kategória:Tibet
Irisbus Citelis 18M

**Irisbus Citelis 18M** je model mestského kĺbového nízkopodlažného autobusu, ktorý je vyrábaný vo francúzskom meste Annonay, alebo po novom v talianskom meste Valle Ufita, pričom sú špeciálne požiadavky českých a slovenských zákazníkov riešené v závode Iveco Czech Republic predtým Karosa vo Vysokom Mýte.

## Konštrukcia
thumb|Jeden z banskobystrických Citelisov
Konštrukčne je Citelis 18M odvodený zo štandardného typu Citelis 12M a zároveň vychádza zo svojho predchodcu Citybusu 18M. Ide o trojnápravový nízkopodlažný autobus s polosamonosnou karosériou. Tá bola pri výrobe zostavená do skeletu a potom bola ošetrená proti korózii, olakovaná a oplechovaná. Vozidlová skriňa sa skladá z dvoch častí, ktoré sú navzájom spojené kĺbom a krycím mechom. Motor a prevodovka sa nachádzajú v mohutnej zadnej časti autobusu. Motorom je poháňaná zadná náprava, riadená je náprava predná. Rám podvozku je vytvorený zo zvarených oceľových obdĺžnikov a priečok. Strechu a bočnice tvoria zvarené ťažené uzavreté profily pokryté plechmi. Zadné čelo je vyrobené z jedného sklolaminátového panelu, predné čelo tvoria uzavrené profily pokryté plechom a plastom. Okná autobusu sú lepené, iba predné sklo je uchytené v gumových profiloch. Vstup do vozidla zabezpečujú štyri dvojkrídlové skladacie dvere, v každom článku vždy dvoje. Priestor pre kočík alebo invalidný vozík sa nachádza oproti druhým a tretím dverám, nájazdová plošina je umiestnená v druhých dverách. Nástupná výška ( v priestore prvých dverí,  v ostatných častiach vozidla) môže byť ešte znížená pomocou tzv. kneelingu (mierne naklonenie stojaceho autobusu smerom k nástupnému ostrovčeku). Sedačky pre cestujúcich sú plastové a čalúnené.

Autobusy Citelis 18M sú vyrábané (okrem klasickej – dieselovej verzie) tiež s pohonom na CNG. Vozidlá od roku 2007 spĺňajú emisné normy Euro 4. Spoločne s touto inováciou prišla zmena konštrukcie točne (kĺbu). Karosériu Citelisu 18M tiež využíva plzenská Škoda k výrobe kĺbových nízkopodlažných trolejbusov Škoda 25Tr.

## Výroba a prevádzka
Výroba kĺbovej verzie Citelisu bola začatá skoro po začiatku produkcie 12 metrovej varianty v roku 2005. Citelis 18M je vyrábaný doteraz.

Citelisy 18M sú dodávané aj do slovenských miest. V prevádzke sú  napr. v Prešove, Banskej Bystrici, Žiline, Košiciach a v Trnave (s pohonom na stlačený zemný plyn CNG). V Česku jazdia napríklad v Tábore, Hradci Králové, Českých Budějoviciach, Brne a inde.
## Externé odkazy
* Informácie na stránkach výrobcu 
* Článok o autobusoch Irisbus Citelis 18M v Žiline

## Zdroj
*

Kategória:Autobusy Karosa
Kategória:Kĺbové autobusy
Fatal Portrait

***Fatal Portrait*** je názov debutového albumu Kinga Diamonda. Spolu s The Spider’s Lullabye je to jediný album, ktorý nie je úplne konceptuálny, hoci niektoré piesne na ňom tvoria príbeh. Je to jediný album, na ktorom nie je gitarista Andy LaRocque uvedený ako autor niektorej piesne.

## Príbeh
Príbeh je zakomponovaný v piatich piesňach (prvé štyri a posledná skladba Haunted). Rozprávač vidí v plameni každej sviečky istú tvár. Táto tvár na neho hovorí jedno slovo (The jonah - jonáš), tak ide do podkrovia. Tam nájde starú zaprášenú knihu. Otvorí ju a nahlas prednesie istý rým, aby oslobodil ducha sviečky. Je to duch malého dievčaťa, Molly. Tá mu rozpovie svoj príbeh, ako ju matka zamkla v podkroví a namaľovala jej portrét. Molly dosiahla, aby jej matke portrét pripomínal Mollinu bolesť, načo ona obraz spálila. Mollin duch sa vracia do domu a straší paní Jane (Mollina matka), kým sa tá nezblázni.

## Zoznam skladieb
Autorom všetkých textov je King Diamond, hudbu zložil King Diamond, okrem uvedených.

# „The Candle“ - 6:38
# „The Jonah“ - 5:15
# „The Portrait“ - 5:06
# „Dressed in White“ - 3:09
# „Charon“ - 4:14 (King Diamond a Michael Denner)
# „Lurking in the Dark“ - 3:33
# „Halloween“ - 4:12 (King Diamond a Michael Denner)
# „Voices From the Past“ - 1:29
# „Haunted“ - 3:54 (King Diamond a Michael Denner)

### Bonusové skladby na CD
# „No Presents for Christmas“ - 4:20 (King Diamond a Michael Denner)
# „The Lake“ - 4:11

## Zostava
* King Diamond - spev, gitara na Voices From the Past
* Michael Denner - gitara
* Andy LaRocque - gitara
* Timi Hansen - basgitara
* Mikkey Dee - bicie

Kategória:Hudobné albumy z 1986
Kategória:Albumy Kinga Diamonda
Kategória:Debutové albumy
Lisunov Li-2

thumb|right|Vojenský variant lietadla Lisunov Li-2 v múzeu SNP v Banskej Bystrici

**Lisunov Li-2** (v kóde NATO: „**Cab**“), pôvodne označované ako **PS-84**, bolo sovietskou verziou amerického civilného dopravného lietadla Douglas DC-3, vyrábaného v licencii z roku 1937. Stroj bol upravený pre sovietske podmienky, bol do neho inštalovaný sovietsky motor Švecov M-62 a niektoré lietadlá boli aj vyzbrojené. Vstupné dvere pre cestujúcich sa presunuli na druhú (pravú) stranu trupu a dvere nákladového priestoru boli posunuté takmer až nad krídlo. V takto uvoľnenom priestore zadnej časti trupu boli vo vojenskej verzii po oboch stranách trupu inštalované guľomety. Novinkou tiež bola aj strelecká veža v hornej časti trupu.

Počas druhej svetovej vojny lietali Lisunovy aj nad Česko-Slovenskom. Na začiatku 50. rokov zakúpili lietadlá Li-2 aj Československé aerolínie, u ktorých lietali po boku originálnych C-47, ale ich obľuby najmä medzi mechanikmi kvôli nižšej spoľahlivosti motorov nedosiahli. Slúžili tiež v česko-slovenskom vojenskom letectve a u Bezpečnostnej letky, ktorej nástupcom sa stal Letecký oddiel Ministerstva vnútra.

## Špecifikácie (Li-2)

### Technické údaje
***Posádka:** 5-6
***Pasažieri:** 14-24
***Motor:** 2x hviezdicový deväťvalcový motor Švecov AŠ-62IR, každý s výkonom 735 kW
***Rozpätie:** 28,81 m
***Dĺžka:** 19,65 m
***Výška:** 5,12 m
***Plocha krídel:** 91,70 m²
***Hmotnosť (prázdny):** 7 459 kg
***Hmotnosť (vzletová):** 11 500 kg

### Výkony
***Maximálna rýchlosť:** 318 km/h (vo výške 2000 m)
***Cestovná rýchlosť:** 220 km/h (vo výške 1800 m)
***Dostup:** 5 600 m
***Dolet:** 2 200 km

## Zdroj

## Iné projekty

Kategória:Sovietske dopravné lietadlá
Kategória:Sovietske transportné lietadlá
Kategória:Lietadlá druhej svetovej vojny
Milan Timko (futbalista)

**Milan Timko** (* 28. november 1972, Prešov) je bývalý slovenský futbalový reprezentant. Hrával na pozícií stopéra.

## Úspechy
* Slovenská liga: 1999
* Slovenský pohár: 1999
* Jedenástka roka: 2000

## Referencie

## Externé odkazy
* transfermarkt.at 
* national-football-teams.com 
* https://www.worldfootball.net/person/pe67078/milan-timko

Kategória:Narodenia v 1972
Kategória:Slovenskí futbalisti
Kategória:Hráči 1. FC Tatran Prešov
Kategória:Hráči FC Petržalka 1898
Kategória:Hráči ŠK Slovan Bratislava
Kategória:Hráči FC Baník Ostrava
Kategória:Hráči Kocaelispor
Kategória:Hráči Adanaspor
Kategória:Hráči Aalborg BK
Irisbus Crossway LE

**Irisbus Crossway LE** *(Low Entry)* je model mestského a medzimestského, čiastočne nízkopodlažného autobusu, ktorý v rámci koncernu Irisbus vyrába od roku 2007 spoločnosť Iveco Czech Republic Vysoké Mýto (predtým Karosa). Bol navrhovaný ako nástupca autobusov Karosa radu 900, ktorých výroba bola ukončená na začiatku roku 2007.

## Konštrukcia

Crossway LE konštrukčne vychádza z modelu so štandardnou výškou podlahy, linkového vozidla Irisbus Crossway. Crossway LE je dvojnápravový autobus zo zadnou hnacou nápravou. Pozdĺžne uložený stojatý motor je spoločne s prevodovkou umiestnený v zadnej časti vozidla. Predná polovica autobusu (po druhé dvere), je odvodená z mestského vozidla Irisbus Citelis 12M, je nízkopodlažná o výške podlahy 320/ nad vozovkou. Zadná časť, do ktorej vedú dva schody, je celkom rovnaká s klasickým Crosswayom. Oproti druhým dverám sa nachádza miesto pre kočík alebo invalidný vozík. Sedačky pre cestujúcich sú rozmiestnené 1+1 alebo 1+2 (v nízkopodlažnej časti) a 2+2 (v zadnej polovici autobusu). V pravej bočnici vozidla sú umiestnené dvoje alebo troje (podľa verzie) dvere, ktoré môžu byť podľa priania zákazníka otvárajúce sa dovnútra alebo smerom von. Crossway LE je tiež možné vybaviť tzv. kneelingom (naklonenie stojaceho vozidla v zastávke o 7° smerom k nástupnému ostrovčeku, čím sa ešte viac zníži nástupná výška).

Crossway LE bol spočiatku vyrábaný vo dvoch dĺžkových variantoch –  (označenie 12M) a  (12.8M). Tretí variant sa začal vyrábať v roku 2011. Mal dĺžku  (10.8M). Ďalšie verzie sa delia podľa prevádzky, v ktorej bude autobus jazdiť. Mestská verzia (Suburbano) môže mať dvoje alebo troje dvere (tie tretie sú pridané za zadnú nápravu). Interurbano je označenie pre dvojdverovú, medzimestskú verziu.

## Výroba a prevádzka
Svetová premiéra Crosswayu LE prebehla v máji 2007 na veľtrhu UITP v Helsinkách. Česká prezentácia sa odohrala o dva mesiace neskôr na zámku v Litomyšli. V druhej polovici roku 2007 začala sériová výroba vozidla, ktorá pokračuje dodnes. Na brnianskej výstave Autotec 2008 mala svetovú premiéru trojdverová verzia.

V roku 2008 boli Crosswaye LE dodané medzi inými aj  pražskému DP (dva špeciálne predsériové vozidlá o dĺžke 12,8 metrov, ktoré sú upravené pre prepravu vozičkárov). Crosswaye LE boli tiež dodané do slovenských miest ako Martin (24 vozidiel), Spišská Nová Ves (6 vozidiel), Trenčín (16 vozidiel), Zvolen a Banská Bystrica (11 vozidiel), Bratislava (2 vozidlá),Ružomberok (2vozidlá) a aj Čadca (1 vozidlo).

## Externé odkazy
* Informácie o Crosswayi LE
* Fotogalérie vozidiel Irisbus Crossway LE

## Zdroj
* 

Kategória:Autobusy Karosa
Branislav Bajus

**Branislav Bajus** (* 19. jún 1978, Bratislava) je slovenský herec. Vyštudoval herectvo na Akadémii umení v Banskej Bystrici. Pôsobil v divadlách vo Zvolene, Martine a Banskej Bystrici. V rokoch 2003 – 2010 bol členom súboru Divadla Jána Palárika v Trnave. Pracuje aj v dabingu a v hlasovej reklame. Získal prémiu Literárneho fondu za postavu Mefista v hre Faust a Margaréta a za postavu Kafku v Listoch Milene (obe DJP Trnava). Objavil sa aj v seriáli Panelák. Od septembra 2011 vyučuje na konzervatóriu v Košiciach a hosťuje v Divadle na kolesách.

## Filmografia
### Filmy
* 2018: Ingratus (krátkometrážny študentský film)

### TV seriály
* 2008: Panelák
* 2009: V mene zákona
* 2012: Rodinné prípady
* 2012: Dr. Dokonalý
* 2012: Búrlivé víno
* 2014: Vdova
* 2015: Susedské prípady
* 2019: Oteckovia (*učiteľ*)

### Dokumenty
* 1996: Hrady a povesti

## Angažmán
* 1999 – 2003: Divadlo Jozefa Gregora Tajovského vo Zvolene
* 2002 – 2003: Slovenské komorné divadlo v Martine
* 2002 – 2003: Bábkové divadlo na rázcestí v Banskej Bystrici
* 2003 – 2010: Divadlo Jána Palárika v Trnave

## Referencie

Kategória:Absolventi Akadémie umení v Banskej Bystrici
Kategória:Slovenskí dabingoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí pedagógovia
Kategória:Osobnosti z Bratislavy
Otis Taylor

**Otis Taylor** (* 30. júl 1948, v Chicago, Illinois) je afroamerický bluesman. Je multiinštrumentalista, ovláda hru na gitare, bendže, mandolíne, harmonike a tiež spieva. 
 
## Diskografia

### Albumy
* *Blue-Eyed Monster* (1996)
* *When Negroes Walked the Earth* (1997/2000 – znovu vydaný)
* *White African* (2001)
* *Respect the Dead* (2002)
* *Truth Is Not Fiction* (2003)
* *Double V* (2004)
* *Below the Fold* (2005)
* *Definition of a Circle* (2007)
* *Recapturing the Banjo* (2008)
* *Pentatonic Wars and Love Songs* (2009)
* *Clovis People, Vol. 3* (2010)

### Soundtracky
* *Shooter – Music from the Motion Picture* (2007) – „Nasty Letter“
* *Public Enemies* (2009) – piesne „Ten Million Slaves“ z *Recapturing the Banjo* a "Nasty Letter" z *Truth Is Not Fiction*

### Kompilácie
* *Scramin' and Hollerin' the Blues, Shanachie, 2000"
* *Get the Blues, NARM, 2001"
* *The Future of the Blues, Northern Blues, 2002"
* *The Blues Foundation Presents Blues Greats, Blues Foundation, 2002"
* *Beyond Mississippi, Manteca, 2002"
* *Harley Davidson Roadhouse Blues, The Right Stuff 2002"
* *Roadhouse Blues, Captial, 2003"
* *Exile on Blues Street, Telarc International 2003"
* *Blues Music Awards, The Blues Foundation, 2007"

=== Hudobný hosť ===
* *Gary Moore.  Bad For You, Baby, Eagle Records, 2008"

Kategória:Bluesoví speváci USA
Kategória:Bluesoví gitaristi USA
Kategória:Džezoví speváci USA
Kategória:Džezoví gitaristi USA
Kategória:Multiinštrumentalisti USA
Kategória:Speváci-skladatelia USA
Kategória:Skladatelia modernej hudby USA
Kategória:Speváci afroamerického pôvodu
Kategória:Džezoví hudobníci afroamerického pôvodu
Kategória:Gitaristi afroamerického pôvodu
Kategória:Hudobní skladatelia afroamerického pôvodu
Kategória:Osobnosti USA afroamerického pôvodu
Kategória:Osobnosti zo Chicaga
Timko (priezvisko)

**Timko** je slovenské priezvisko. Na Slovensku je najčastejšie na východe, najviac v Prešove, Sedliciach (okres Prešov) a v Poproči (okres Košice-okolie).

## Známi nositelia
Pozri v článku Timko.

## Pozri aj
* Timka (priezvisko)
* Timek (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Kanade
Kategória:Priezviská v USA
Kategória:Priezviská v Srbsku
Parma FC

**Parma Football Club** (pôvodne **Parma Associazione Calcio**) je  taliansky futbalový klub so sídlom v Parme, Emilia-Romagna. Svoje domáce zápasy hrá klub na štadióne Stadio Ennio Tardini.

V talianskej Serie A hrali prvýkrát v sezóne 1925-26. Úspešné boli v histórií klubu predovšetkým 90. roky, kedy sa klub výrazne presadil aj na medzinárodnej scéne. V roku 2003 po finančnom podvode vo firme Parmalat, ktorá bola hlavným klubovým sponzorom sa klub ocitol vo finančných a existenčných problémoch. Do roku 2007 bol klub pod kontrolovanou správou a v sezóne 2007-08 po 19 rokoch zostúpil do Serie B. Získaním druhého miesto v sezóne 2008-09 si zabezpečil postup späť do Serie A.

## Úspechy
### Národné
* 21px **[[Coppa Italia]]: 3**
:1991-92, 1998-99, 2001-02

* 21px **[[Supercoppa italiana]]: 3**
:1999

### Medzinárodné
* **[[Pohár víťazov pohárov]]: 1**
:1992-1993

* **[[Pohár UEFA]]: 2**
:1994-1995, 1998-1999

* **[[Superpohár UEFA]]: 1**
:1993

## Iné projekty

## Externé odkazy
* Oficiálna webstránka


Kategória:Talianske futbalové kluby
Sławomir Skrzypek

**Sławomir Skrzypek** (* 10. máj 1963, Katovice, Poľsko - † 10. apríl 2010, Pečorsk, Rusko) bol poľský ekonóm a od 11. januára 2007 do svojej smrti guvernér Poľskej národnej banky *(Narodowy Bank Polski, NBP)*.

## Životopis

Ako študent Sliezskej polytechniky sa začal angažovať v radoch Nezávislej asociácie študentov, čo mu vynieslo v roku 1982 pol roka vo väzení. V roku 1997 získal titul MBA na University of Wisconsin-La Crosse, diplom z obchodného manažmentu získal potom na univerzite v Georgetowne. Počas svojho študijného pobytu v USA pracoval tiež vo Washingtone v kancelárii kongresmana, kde sa zameral na legislatívnu prácu v oblasti bankovníctva a financií, a na poľskej misii pri OSN v New Yorku. Okrem toho absolvoval postgraduálne štúdium na krakovskej Ekonomickej univerzite a na Fakulte práva a verejnej správy Sliezskej univerzity v Katoviciach. 

V rokoch 1993 až 1997 pracoval na Najvyššom kontrolnom úrade *(Najwyższa Izba Kontroli)*. Potom bol do roku 2000 podpredsedom predstavenstva Národného fondu pre ochranu životného prostredia a vodného hospodárstva *(Narodowy Fundusz Ochrony Środowiska i Gospodarki Wodnej)* vo Varšave. Od mája 2001 do januára 2002 bol členom správnej rady najväčšej poľskej železničnej spoločnosti PKP SA *(Polskie Koleje Państwowe Spółka Akcyjna)* zodpovedným za reštrukturalizáciu, vedenie a kontrolu. Od novembra 2002 bol námestníkom pre oblasť financií a investícií varšavského starostu Lecha Kaczyńského. Okrem iného zasadal v štatutárnych orgánoch niekoľkých spoločností vrátane Poľskej televízie alebo Poštovej banky *(Bank Pocztowy)*. Od decembra 2005 bol podpredsedom a od septembra 2006 do januára 2007 predsedom najväčšej poľskej banky - PKO BP *(Powszechna Kasa Oszczędności Bank Polski Spółka Akcyjna)*. 

3. januára 2007 ho poľský prezident Lech Kaczynski navrhol do funkcie guvernéra Poľskej národnej banky *(Narodowy Bank Polski, NBP)*. Hlasy poslancov za Právo a spravodlivosť, Sebaobranu a Ligy poľských rodín ho v Sejme zvolili 10. januára 2007 za guvernéra. Výkon funkcie začal o deň neskôr, keď zložil sľub. Výber Sławomira Skrzypeka vyvolal kritiku opozície, časti médií a ekonómov, keď poukazovali na nedostatok jeho vedeckých a hospodárskych skúseností. Podobné komentáre však nenechal Skrzypek bez odozvy a bránil sa súdnou cestou. 

## Náhle úmrtie

Zomrel na palube lietadla spolu s poľským prezidentom Lechom Kaczyńskym  počas pristávania v Ruskom meste Pečorsk v Smolenskej oblasti, keď sa lietadlo zachytilo o stromy.

## Referencie

## Zdroje

Kategória:Poľskí ekonómovia
Kategória:Obete leteckých nehôd
Kategória:Osobnosti z Katovíc
Pikola

**Pikola** je drevený (dnes sa vyrábajú väčšinou z plechu, označenie je len historické) dychový hudobný nástroj používaný v symfonickom orchestri. Má rovnaký prstoklad ako priečna flauta, len znie o oktávu vyššie. Väčšinou je ladená v C.

## Stavba a materiál
Pikola je dvojdielna, na rozdiel od sopránovej priečnej flauty. Meria  a trubica má priemer cca . Aj dnešné pikoly sa pre niektoré účely vyrábajú z dreva. Drevené pikoly majú jemnejší zvuk. Často sa vyrábajú kombinované pikoly z kovovou hlavicou a dreveným telom. Platí, že čím väčšiu hustotu má drevo, tým kvalitnejší a jemnejší bude zvuk pikoly. U kovových pikol platí, že čím kvalitnejší je kov, tým kvalitnejší bude zvuk. Najčastejšie sú pikoly vyrábané z hliníka (najlacnejší variant pre začiatočníkov), striebra a zlata.

## História
Predchodcami modernej pikoly sú stredoveké priečne píšťaly, ktoré sa vyrábali z dreva a nemali žiadne klapky. Na pikolu sa postupne pridávali klapky a v 19. storočí sa začal používať klapkový systém Theobalda Böhma. Prvýkrát bola použitá v symfonickom orchestri v beethovenovej piatej symfónii.

## Iné projekty

Kategória:Dychové nástroje
Ituzaingó

**Ituzaingó** môže byť:
* argentínsky department, pozri Ituzaingó (department)
* hlavné mesto uvedeného departmentu, pozri Ituzaingó (Corrientes)
Integrovaný dopravný systém

**Integrovaný dopravný systém** (IDS) je systém dopravnej obsluhy určitého uceleného územia verejnou dopravou, ktorý zahŕňa viac druhov dopravy a linky viacerých dopravcov, v ktorých sú cestujúci prepravovaní podľa spoločných prepravných a tarifných podmienok.

Dopravu v rámci IDS zabezpečujú rôzne dopravné prostriedky: vlaky, metro, električky, trolejbusy, autobusy, lanovky alebo lode. Náväznosť na automobilovú a cyklistickú dopravu môžu zabezpečovať systémy P+R (*Park and Ride*), B+R (*Bike and Ride*) a K+R (*Kiss and Ride*). V rámci IDS môžu cestujúcich prepravovať rôzni dopravcovia. Cestujúci môžu využiť jednotný cestovný lístok, ktorý platí bez ohľadu na dopravcu a použitý dopravný prostriedok. Miera integrácie sa však líši (niektorí dopravcovia na území IDS nie sú jeho účastníkmi).

## Dejiny
Za prvý IDS tohto typu býva označovaný systém, ktorý vznikol v Hamburgu v roku 1965. Spočiatku boli organizátori dopravy v rámci IDS vlastnení spoločenstvom dopravcov, postupne prešli do vlastníctva objednávateľov dopravy (mestá, okresy). Dnes v Nemecku, Rakúsku a Švajčiarsku existuje mnoho IDS. Spravidla sa označujú ako *dopravný zväz* ().

## Integrované dopravné systémy na Slovensku
Na Slovensku začali vznikať IDS až po roku 2000. Jednotlivé systémy sú v rôznom stupni integrácie.

* Bratislavská integrovaná doprava – okolie Bratislavy (úplná tarifná integrácia dopravcov)
* IDS Východ – Košický kraj a Prešovský kraj (v procese spustenia)
* IDS ŽSK – Regionálna doprava v regiónoch Žilinského kraja (spustená 3. etapa z 5)

## Zdroje

Kategória:Integrované dopravné systémy
Vojenské letisko Smolensk-Severnyj

**Vojenské letisko Smolensk-Severnyj** () je vojenské letisko (základňa) v Smolenskej oblasti v Rusku vzdialené štyri kilometre severne od Smolenska. Vzletová a pristávacia dráha je betónová.

Na juhovýchodnom konci letiska leží letecká továreň značky Jakovlev.

Počas studenej vojny tu bol v rokoch 1951 – 1991 dislokovaný 401. stíhací letecký pluk protivzdušnej obrany (401. IAP PVO), ktorý na základni prevádzkoval lietadlá MiG-15 (1951 – 1953), MiG-17 (1953 – 1963), MiG-19P (1963 – 1976), MiG-23M (1976 – 1981) a MiG-23P (1979 – 1990). V apríli 1991 bol 401. stíhací letecký pluk protivzdušnej obrany rozpustený. Následne od júna 1991 do roku 1992 na základni slúžil 871. stíhací letecký pluk (871. IAP), ktorý bol vyzbrojený lietadlami MiG-23MLD. V rokoch 1955 – 2009 bol na základni dislokovaný aj 103. gardový vojensko-transportný letecký pluk (103. GvVTAP), ktorý počas svojej existencie disponoval lietadlami Li-2 (1955 – 1965), An-12 (1962 – 1995), Il-14 (1962 – 1976), An-26 a Il-76 (1995 – 2009).
 
## Letecká nehoda

Dňa 10. apríla 2010 došlo neďaleko letiska k nešťastiu lietadla poľskej delegácie, ktorá si chcela uctiť pamiatku obetí Katynského masakru. Haváriu nikto neprežil, na palube stroja sa okrem iných vysokopostavených osôb nachádzal poľský prezident Lech Kaczyński s manželkou.

## Referencie

## Zdroj

Kategória:Letecké základne v Rusku
Kategória:Smolensk